Россотрудничество Ҟазахсҭан аинформациа аминистр Умаров аус ицура мап ацәнакуеит
© Sputnik / Нина ЗотинаЛоготип Федерального агентства по делам Содружества Независимых Государств, соотечественников, проживающих за рубежом, и по международному гуманитарному сотрудничеству (Россотрудничество).
© Sputnik / Нина Зотина/
Аҩашаҽны Ҟазахсҭан аиҳабыра реилазаара ҿыц еиҿкаан.
АҞӘА, ажьырныҳәа 12 - Sputnik. Россотрудничество ахада Евгени Примаков аҳәамҭа ҟаиҵеит, Ҟазахсҭан аинформациеи ауаажәларратә ҿиареи рминистр ҿыц Аскар Умаров аус ицура мап шицәыркуа азы.
"Аминистр ҿыц Аскар Умаров иҳәамҭақәа зҿлымҳарыла срыԥхьеит", - ҳәа иҩуеит Примаков Telegram-канал аҿы Умаров аурысқәа ихәарҭамкәа дахьрыхцәажәо иҳәамҭақәа ааго.
"Россотрудничество аурысқәа зцәымӷу, зқьышә иқәҵаны ирыхцәажәо аус ицура, инырра агәы иҭам, знапхгарахь днеиз аусбарҭа аус ацура агәы ишҭам аиԥш", - иҳәоит Примаков.
Убри аан иазгәеиҭеит Россотрудничество аполитика ахы шаланамгало, аиҳаракгьы аҽа ҳәынҭқаррақәак рҿы.
"Еилыскаауеит Ҟазахсҭан ахада Касым-Жомарту Токаев уажәы иҭагылазаашьа шымариам атәыла аԥсҭазаарахь архынҳәразы. Иубартә иҟоуп Умаров министрс иҟаҵара еиԥшу аусқәа акаҿы азааибагара аҭахны иҟоу ахада иҟынтәи", - ҳәа иҩуеит Примаков.
"Токаева иҟаиҵо аҽазышәарақәа пату рықәысҵоит, сгәыӷуеит асеиԥш еицырзеиԥшу аус аиазааибаганы иҟаҵоу ашьаҿақәа акыршәышықәсатәи ҳажәларқәа реизыҟазаашьа бзиеи реиҩызареи ԥырхага анаҭарым ҳәа. Аиҳаракгьы апатын Умаров Ҟазахсҭан иқәынхо аурысқәа рахь иааирԥшуа инацисттәи ишовинисттәи знеишьа иаартны мап ацәикыр", - ҳәа иҳәеит иара.
Аҩашаҽны еиҿкаан Касым-Жомарт Токаев иусдҵала Ҟазахсҭан аиҳабыра реилазаара ҿыц. Иҟоуп зҭыԥқәа ирызныжьу анапхгаҩцәа, иҟоуп иҳараркызгьы.